Pruvincia di Pèsaru e Urbinu

La pruvincia di Pèsaru e Urbinu, chi pigghia lu nomu dî cità di Pèsaru e di Urbinu, cunfina a sittintriuni cu l'Emilia Rumagna (pruvincia di Rimini, pruvincia di Forlì-Cesena) e câ Ripùbblica di San Marinu. A livanti cû Mari Adriàticu, a miridiuni câ pruvincia di Ancona cu l'Ùmbria (pruvincia di Peruggia), e a punenti câ Tuscana (pruvincia di Arezzu).

Nzinu ô 1996, la pruvincia di Pèsaru e Urbinu fu abbriviata cu PS, mentri di chiddu annu si scrivi PU.

La pruvincia di Pèsaru e Urbinu è una dî pruvincî stòrichi d'Italia. Prima dâ nàscita dû Statu Talianu, appi diversi dinuminazzioni, partennu dû Ducatu dî Muntifeltru (ntô talianu: Montefeltro), passannu pû Dipartimentu dû Mitàuru (ntô talianu: Metauro), òpira di Napuliuni e la Ligazzioni Apustòlica di Urbinu e Pèsaru dû Statu Puntificiu. C'havi na supirfici di 2.892 chmq e rapprisenta un crucivìa ntra Marchi, Ùmbria, Tuscana e la vicina Rumagna.

Catigurìa:Pruvinci d'Italia